
Republika Hrvatska
Općinski sud u Čakovcu
Prekršajni odjel
Zrinsko-frankopanska 9
U IME REPUBLIKE HRVATSKE 

P R E S U D A 

Općinski sud u Čakovcu, Prekršajni odjel, po sutkinji Renati Višošević, kao sucu pojedincu, uz sudjelovanje zapisničarke Danijele Šimunić, u prekršajnom postupku protiv okrivljenika Arnel Cocha, državljanina Filipina, zbog prekršaja iz čl. 88. st. 1. t. 1. Zakona o strancima (NN 133/20, 114/22, 151/22, 40/25), pokrenutog povodom optužnog prijedloga Državnog inspektorata, Ispostave u Čakovcu, pod brojem Klasa: UP/I-116-02/25-01/317; Ur. broj: 443-02-04-11-25-29 od 28. listopada 2025., temeljem članka 181. točke 3. Prekršajnog zakona, dana 01. listopada 2026., 

p r e s u d i o    j e

	Protiv okrivljenika ARNEL CONCHA, rođen 17.11.1973., OIB: 27733738424, državljanin Filipina, sa boravištem u Hodošanu, Čakovečka kbr. 18., 

                                            odbija se optužba
		
           I. da bi dana 07. srpnja 2025. u sjedištu TD "Jančec" d.o.o. u Donjem Pustakovcu kbr. 117., radio na poslovima čišćenja sanduka od ostataka pilećih trupova za TD "Jančec" d.o.o. Donji Pustakovec, bez važeće dozvole za boravak i rad, odnosno bez potvrde sa podacima o državljaninu treće zemlje, poslodavcu, roku važenja dozvole za boravak i rad, radnom mjestu i zanimanju za koje se izdaje dozvola za boravak i rad, sa izdanom dozvolom za boravak i rad za radno mjesto autolakirer kod poslodavca "Steelmont" d.o.o.,	             

	II. pa da bi time počinio prekršaj iz čl. 88. st. 1. t. 1. u svezi čl. 91. st. 2. i st. 5. Zakona o strancima, kažnjiv po čl. 250. st. 1. istog Zakona,

	III. jer je tužitelj odustao od optužnog prijedloga. 

	IV. Temeljem članka 140. stavka 2. Prekršajnog zakona troškovi prekršajnog postupka iz članka 138. stavka 2. točke 2. do 4. Prekršajnog zakona padaju na teret proračunskih sredstava.
	 
 



	Obrazloženje

	1. Državni inspektorat, Ispostava u Čakovcu, pod brojem Klasa: UP/I-116-02/25-01/317; Ur. broj: 443-02-04-11-25-29 od 28. listopada 2025., podnijela je optužni prijedlog protiv okrivljenika Arnela Concha, zbog prekršaja činjenično i pravno opisanog u izreci ove presude.
	
2. Sud je dana 21. rujna 2026. zaprimio podnesak tužitelja, Državnog inspektorata, Ispostave u Čakovcu, kojim obavještavaju ovaj sud da odustaju od optužnog prijedloga pod brojem Klasa: UP/I-116-02/25-01/317; Ur. broj: 443-02-04-11-25-29 od 28. listopada 2025.

3. Slijedom navedenog, temeljem propisa citiranog u izreci, optužba protiv okrivljenika je odbijena, te je u skladu s time odlučeno da troškovi prekršajnog postupka iz čl. 138. st. 2. do 4. Prekršajnog zakona padaju na teret proračunskih sredstava Suda.

U Čakovcu, 01. listopada 2026.

               Zapisničarka                                                                   Sutkinja
         Danijela Šimunić, v. r.                                               Renata Višošević, v. r.   
   	 	
UPUTA O PRAVNOM LIJEKU: Protiv ove presude okrivljenik i tužitelj imaju pravo žalbe u roku od 8 dana, nakon primitka presude. Žalba se podnosi Visokom prekršajnom sudu RH u Zagrebu, a predaje se preko ovog Suda, suda u Čakovcu, Ulica Zrinsko-frankopanska 9, osobno ili preporučenom pošiljkom u 2 (dva) istovjetna primjerka.  

	DOSTAVNA NAREDBA:
1. Okrivljeniku, 
2. Tužitelju,
3. Za spis.
							Za točnost otpravka – ovlašteni službenik

Ivanka Milijančić

